recursal/SuperWikiNEXT-32B huggingface dataset:
Toto je zoznam ulíc a námestí v Kežmarku.

Ulice
-----

Bardejovská, Baštová, Biela voda, Cintorínska, Dr. Alexandra, Dr. D. Fischera, Fraňa Kráľa, Garbiarska, Gaštanová, Gen. Štefánika, Hradská cesta, Huncovská, Hviezdoslava, Ivana Stodolu, J. Záborského, Jakuba Kraya, Jána Chalupku, Južná, Kamenná baňa, Karola Kuzmányho, Kláštorná, Komenského, Košická, Krvavé pole, Kukučínova, Kušnierska brána, Lanškrounská, Levočská, Ľubická cesta, Martina Lányiho, Michalská, Možiarska, Mučeníkov, Nábrežná, Nad traťou, Nižná brána, Nová, Obrancov mieru, P.J.Šafárika, Petržalská, Pod lesom, Pod traťou, Poľná, Pradiareň, Pri zastávke, Priekopa, Rázusova, Severná, Sihoť, Slavkovská, Starý trh, Strelnica, Suchá hora, Štúrova, Tatranská, Teheľňa, Toporcerova, Továrenská, Trhovište, Tvarožnianska, Vyšný mlyn, Weilburská, Záhradná, Zochova

Kláštorná, J. Jesenského, S. Tomášika

Námestia
--------

Hlavné námestie, Hradné námestie, Kostolné námestie
Súradnice: 50°12′09″S 37°12′58″V﻿ / ﻿50,2025°S 37,216111°V﻿ / 50.2025; 37.216111

**Bakšejivka** (ukr. Бакшеївка; bývalý názov - farma **Romašovo** - Ромашово) je dedina vo Vovčanskom rajóne v Charkovskej oblasti na Ukrajine.

Geografická poloha
------------------

Centrálna ulica (2012)
Obec Bakšejivka sa nachádza na začiatku rokliny Jar Karajičnyj (ukr. Яр Караїчний), pozdĺž ktorej preteká vysychajúci potok s niekoľkými priehradami. Obec Virivka (ukr. Вірівка) sa nachádza vo vzdialenosti 1 km a obec Bilyj Koloďaz (ukr. Білий Колодязь) je vzdialená 5 km. Diaľnica Т-2104 je vzdialená 2 km, železničná stanica Bakšejivka 3 km.

História
--------

Podľa oficiálnej webovej stránky Najvyššej rady Ukrajiny bola Bakšejivka založená v roku 1695.

V roku 1864 sa Bakšejivka nazývala farma Romanov a mala 10 dvorov, v ktorých žilo 32 ľudí.

Demografia
----------

Počet obyvateľov podľa sčítania v roku 2001 bol 150 ľudí (74 mužov a 76 žien).

Ekonomika
---------

V obci Bakšejivka sa pod sovietskou vládou nachádzala Vatutinská pobočka štátnej farmy na pestovanie repy „Aleksandrovskij", ktorá využívala 6423 hektárov poľnohospodárskej pôdy vrátane 5355 hektárov ornej pôdy. Štátny statok má štyri pobočky, štyri traktorové brigády, 11 fariem. Hlavným smerom farmy je pestovanie semien repy. Okrem toho sa pestuje obilie a priemyselné plodiny. Smer chovu zvierat je mäso a mliečne výrobky. Chov ošípaných je dobre rozvinutý.

Sociálne zariadenia
-------------------

* Stanica prvej zdravotníckej pomoci.

Pamiatky
--------

Na území obce sa nachádza masový hrob sovietskych vojakov-osloboditeľov, ktorí v týchto miestach zahynuli v júni 1942. V roku 1964 na ňom postavili pomník, ktorý je zapísaný v Knihe pamäti Charkovskej oblasti pod číslom 631.

Slávni ľudia
------------

* Konstantin Andrejevič Treňov (1876 – 1945) - sovietsky spisovateľ a dramatik, sa narodil v obci.

Iné projekty
------------

Commons
* Spolupracuj na Commons Commons ponúka multimediálne súbory na tému **Bakšejivka**

Zdroj
-----

*Tento článok je čiastočný alebo úplný preklad článkov Бакшеевка na ruskej Wikipédii a Бакшеївка na ukrajinskej Wikipédii.*
Subwoofer
**Subwoofer** je doplnkový reproduktor reproduktorovej sústavy, určený na vysielanie zvuku "basovej frekvencie" - obvykle 20 Hz - 250 Hz. Subwoofer sa používa ako samostatný, jediný reproduktor slúžiaci zároveň pre viacero audio kanálov.

Pri zvukových signáloch pod 100 Hz nie je ľudský sluch schopný rozpoznať smer odkiaľ sa zvuk šíri. Preto v reproduktorovej sústave nie je potrebných viacero basových reproduktorov, nakoľko ich počet už výraznejšie nemení kvalitu audioreťazca. Viacero basových reproduktorov je potom kvôli úspore miesta a ceny jedného reproduktoru nahradených jediným - subwooferom. Pre stereofónny posluch sa používajú relatívne malé reproduktory zámerne vyrobené tak, aby vysielali signál s frekvenciou nad 100Hz. Signály nižších frekvencií sa z oboch kanálov zlúčia a privedú do subwooferu. Subwoofer má spravidla veľký objem, rádovo až desiatky litrov a je osadený jedným, alebo viacerými reproduktormi.

Iné projekty
------------

Commons
* Spolupracuj na Commons Commons ponúka multimediálne súbory na tému **Subwoofer**
**Žinčica** (nárečovo: **žintica**, **žentyca**) je prevarená srvátka z ovčieho mlieka. Ide o vedľajší produkt spracovania ovčieho mlieka.

Srvátka (kvapalina, ktorá vzniká z mlieka po oddelení syra) sa ešte raz prevarila. Keď sa na povrchu kotlíka začali objavovať bubliny prestala sa ohrievať. Varechou sa zozbierala vrchná, hustá vrstva tzv. urda. Táto sa potom miešala a ochladila v inej nádobe - takto vzniká jemná žinčica. Z nej sa niekedy vyrábalo aj ovčie maslo. Zmiešaním sladšej a staršej žinčice vznikala kyslá žinčica.

V regiónoch Šariš a Spiš sa urda neodlievala, takto vznikala seknutá (=zrazená, zubatá) žinčica.

Na salašoch sa pila z črpákov. Okrem potraviny a nápoja slúžila ako liek pri žalúdočných a pľúcnych chorobách.

Zvyšok žinčice sa dával psom a sviniam.

Zdroje
------

* žinčica. In:  *Encyklopédia ľudovej kultúry Slovenska 2*. Vyd. 1. Bratislava : Veda, 1995. 448 s. ISBN 80-224-0235-4. S. 366.
* PLESNÍK, Pavel, a kol. *Slovensko 3, Ľud 2*. 1. vyd. Bratislava : Obzor, 1975. S. 797.

Externé odkazy
--------------

* žinčica. In: *Tradičná ľudová kultúra Slovenska slovom a obrazom: elektronická encyklopédia*
**Erik Brann** (\* 11. august 1950, Pekin, Illinois – † 25. júl 2003, Los Angeles, Kalifornia) bol americký rockový gitarista, najviac známy ako člen skupiny Iron Butterfly, do ktorej prišiel vo svojich sedemnástich rokoch a nahral s ňou jej najznámejšie album *In-A-Gadda-Da-Vida*.

Kariéra
-------

Jeho prvá skupina sa volala "The Paper Fortress", ale nič s touto skupinou nevydal, žiadny singel ani album. Keď v roku 1967 zháňala skupina Iron Butterfly gitaristu, mali veľký výber. Približne štyridsať gitaristov prišlo na výberové konanie, ale len Erik Braunn sa stal gitaristom skupiny. So skupinou odohral veľa koncertov a stretol sa tak s najväčšími hudobníkmi tej doby, napríklad so skupinou Cream alebo Jimi Hendrixom. Podieľal sa na všetkých štúdiových albumoch Iron Butterfly okrem albumu *Metamorphosis*. Po prvom odchode z Iron Butterfly prešiel k skupine "Flintwhistle", s ktorou nič nevydal, pretože sa v roku 1974 znovu k Iron Butterfly vrátil a vydal s nimi dva albumy. Zo skupiny v roku 1976 odišiel a začal sa venovať sólovej kariére. V roku 2003 zomrel na infarkt.

Zdroj
-----

*Tento článok je čiastočný alebo úplný preklad článku Erik Brann na českej Wikipédii.*
**Erik Belton Evers Bruhn** (\*v3. október 1928, Kodaň – † 1. apríl 1986, Toronto) bol dánsky baletný tanečník a choreograf.

Život
-----

Balet študoval od deviatich rokov v Kráľovskom dánskom balete. Na doskách Kodanskej kráľovskej opery debutoval v roku 1947, v osemnástich rokoch, v balete Haralda Landera *Thorvaldsen*. V roku 1949 sa stal sólistom kodanskej scény. Toho roku však prvýkrát tancoval tiež v American Ballet Theatre v New Yorku, kde strávil najväčšiu časť kariéry (hoci formálne zostával dlho absentujúcim členom kodanskej opery, do roku 1961). Vystriedal ale aj mnoho ďalších scén v severnej Amerike a Európe (New York City Ballet, Parížska opera, Kráľovský balet v Londýne, National Ballet of Canada). Občas sa objavil aj vo filme, najviac sa preslávil v tanečnej pasáži amerického filmu *Hans Christian Andersen* z roku 1952. Vďaka dánskej tradicionalistickej škole a vrodenej elegancii (pre ktorú bol označovaný tradičným titulom *danseur noble*) sa najviac uplatnil v klasických romantických roliach (*Labutie jazero*, *La Sylphide* a pod.).

V rokoch 1967 – 1972 bol riaditeľom Švédskej kráľovskej opery. Od roku 1983 až do svojej smrti potom Kanadského národného baletu. V roku 1963 bol vyznamenaný dánskym vyznamenaním Dannebrog.

Bol homosexuálom, jeho dlhoročným životným partnerom (1961 – 1986) bol ruský tanečník Rudolf Nurejev.

Iné projekty
------------

Commons
* Spolupracuj na Commons Commons ponúka multimediálne súbory na tému **Erik Bruhn**

Externé odkazy
--------------

* Heslo v encyklopédii Britannica (po anglicky)
* Heslo v Canadian Encyclopedia (po anglicky)
* Nekrológ v New York Times (po anglicky)

Autoritné údaje: * BnF: 13970943b
* GND: 137359918
* ISNI: 0000 0001 1606 4613
* LCCN: n79060771
* NK ČR: xx0235143
* VIAF: 22408868
* WorldCat: lccn-n79060771
Poloha mesta na mape Bulharska
Ruiny kostola
**Preslav** (bulh. Преслав) je archeologická lokalita a rezervácia, tvorená ruinami historického hlavného mesta Bulharskej ríše. Nachádza sa v severovýchodnom Bulharsku, v Šumenskej oblasti, v susedstve mesta Veliki Preslav, ktoré však nie je s pôvodným stredovekým Preslavom fyzicky identické, pretože bolo založené ako nové sídlo.

Dejiny
------

Meno Preslav má slovanský pôvod a preto sa predpokladá, že vznikol ako slovanská osada. Pre blízkosť Plisky, hlavného mesta ríše, postupne narastal význam osady, ktorá bola začiatkom 9. storočia opevnená. Význam mestečka narástol po jeho ustanovení za nové hlavné mesto počas vlády Simeona v roku 893. Centrom ríše bolo do roku 972, kedy sa centrum Bulharskej ríše presunulo do Ochridu. V Preslave bolo počas vrcholného obdobia ríše postavených viacero chrámov a stavieb, dokumentujúcich kresťanské smerovanie Bulharska. Mesto bolo centrom politiky a diplomacie, ale aj kultúry, literatúry a výtvarného umenia.

Skazu mestu prinieslo jeho obsadenie kyjevským kniežaťom Svjatoslavom, ktorý počas bojov s Byzanciou mesto spustošil a vyraboval. Postupný úpadok ríše už neumožnil obnovenie niekdajšej slávy mesta a to pomaly pustlo. Obnovenie významu nastalo počas Druhej bulharskej ríše, no po jej zániku a ovládnutí územia Osmanmi mesto zaniklo.

Referencie
----------

1. ↑

Zdroj
-----

*Tento článok je čiastočný alebo úplný preklad článku Veliki Preslav na anglickej Wikipédii.*

Súradnice: 43°09′11″S 26°48′55″V﻿ / ﻿43,153124°S 26,81531°V﻿ / 43.153124; 26.81531
**Výkonný riaditeľ** je zaužívaný slovenský preklad anglosaského termínu "executive director", menej často aj termínu "managing director". 

"Executive director" znamená:

* predovšetkým: takého člena správnej rady (t. j. spravidla Board of Directors), ktorý aj pracuje v podniku na plný úväzok (a teda najmä nie len ako poradca a podobne). Opak je "non-executive director" ("nevýkonný" riaditeľ). Technicky správny slovenský preklad by v tomto prípade znel "výkonný člen (správnej) rady".
* menej často: vedúceho pracovníka, ktorý je zodpovedný za jednu alebo viacero hlavných funkcií spoločnosti (napr. predaj, ľudské zdroje), a ktorý je obyčajne, ale nie nevyhnutne vždy, aj členom správnej rady.

"Маnaging director" znamená generálny riaditeľ.

Executive director
------------------

Výraz "executive director" sa používa najmä na odlíšenie od "non-executive director" a v severnej Amerike (ale podobne už aj na Slovensku) - popri termínoch "executive secretary, CEO, president" - aj niekedy na označenie vedúcich zamestnancov napríklad aj v neziskových organizáciách a podobne. 

Úlohou "executive director"-a v prvom význame (ďalej len "výkonný riaditeľ") je navrhovať, vyvíjať a implementovať strategické plány spôsobom šetriacim náklady a čas. Výkonný riaditeľ je zodpovedný aj za dennú prevádzku spoločnosti, vrátane riadenia výborov, zamestnancov, vyvíjania podnikateľských zámerov v spolupráci so správnou radou. 

Výkonný riaditeľ je členom správnej rady (Board of Directors). Výkonný riaditeľ podlieha predsedovi správnej rady. Správna rada môže ponúknuť podnety a nápady, ako zlepšiť organizáciu, ale až výkonný riaditeľ rozhodne, či a ako sa myšlienky realizujú. 

Výkonný riaditeľ je zodpovedný za vedenie organizácie a často popri práci kancelárskeho typu plní aj motivačnú úlohu a rozvíja podnikovú kultúru. Teda jeho úlohou je aj motivovať svojich podriadených, zamestnancov k lepšiemu výkonu. 

Ako názov napovedá, výkonný riaditeľ potrebuje byť informovaný o všetkom, čo sa deje v organizácii. Teda má mať prehľad o zamestnancoch, rozpočte, majetku spoločnosti a všetkých ostatných zdrojov spoločnosti, aby podporil čo najlepšie využitie a zvýšenie ziskovosti organizácie a jej profilu.

Zdroj
-----

1. ↑   pozri napr. A Dictionary of Accounting. A & C Black Publishers Ltd 2007, Longmann Dictionary of Business English 1989

*Tento článok je čiastočný alebo úplný preklad článku Executive director na anglickej Wikipédii (číslo revízie nebolo určené).*
**Kľúčové ukazovatele výkonnosti** (angl. key performance indicators, skr. KPI) sú praktické ukazovatele, ktoré kvantifikujú celkovú výkonnosť podniku vo väzbe na príslušný globálny cieľ či kritický faktor úspechu.

Celková výkonnosť podniku je zložená z výkonností jednotlivých jej častí. Preto je veľmi dôležité správne rozloženie zvolených ukazovateľov na konkrétne procesy, takzvaná dezagregácia KPI. Vhodne zvolené KPI umožní dostatočne presne monitorovať výkonnosť konkrétneho procesu s ohľadom na tvorbu výstupov a pridanej hodnoty. 

Štandardizovanie metodiky výpočtu KPI, určenie dátových zdrojov nevyhnutných na jeho vyčíslenie sú rovnako dôležité ako samotné určenie KPI. V tomto kroku je vhodné zohľadniť možnosti vyhodnocovania, ktoré ponúka existujúci informačný systém. Prípadne zvážiť možnosti extrahovania dát z informačných systémov a ich následné automatizované spracovanie. Zavádzať za účelom monitorovanie procesov dodatočné operácie sa nestretáva s pozitívnym ohlasom vykonávateľov, naopak tento krok celý proces spomaľuje a získané dáta nemožno považovať za relevantné. 

Vo všeobecnosti možno povedať, že prepojenie KPI na ohodnotenie pôsobí motivujúco v prípade, ak majú pracovníci možnosť svojim správaním KPI ukazovateľ ovplyvniť a zároveň sú o jeho hodnote pravidelne informovaní.

Pri stanovení relevantných KPI zohrávajú kľúčovú úlohu analyzovanie dopadu na súvisiace procesy, možnosti zberu dát potrebných na vyčíslenie ukazovateľa a aktívne zapojenie interných pracovníkov.
**Kňazov potok** je potok na Strednom Pohroní, v juhovýchodnej časti okresu Zvolen. Je to pravostranný a najdlhší prítok Lomnianskeho potoka, meria 8 km a je tokom VI. rádu.

Pramení v Javorí v lokalite Hanzelky, na juhovýchodnom úpätí Lomného (907,6 m n. m.) v nadmorskej výške približne 630 m n. m. neďaleko osady Kráľová. Na hornom toku preteká juhozápadným smerom medzi masívmi Troch vrchov (796,2 m n. m.) na ľavom a Lomného a Bieleho brala (727 m n. m.) na ľavom brehu. Následne vteká do Pliešovskej kotliny, preteká lokalitou Pod Skalkou a tečie severojužným smerom územím medzi chráneným územím Gavurky na pravom a osadou Podskalka na ľavom brehu. Tu sa esovito ohýba, koryto sa výraznejšie vlní a na dolnom toku tečie v blízkosti obce Sása, pričom oddeľuje intravilán obce na pravom brehu od areálu miestneho poľnohospodárskeho družstva na opačnom brehu. Napokon sa stáča na juhojuhovýchod a východne od spomenutej obce sa v nadmorskej výške cca 386,5 m n. m. vlieva do Lomnianskeho potoka.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-04-15]. Dostupné online.
2. ↑   *Mapový portál HIKING.SK* [online]. Denník N, [cit. 2022-04-15]. Dostupné online.

  


| * z
* d
* u
Vodné toky v povodí **Neresnice** |
| --- |
| *Neresnica* → *Slatina* → *Hron* → *Dunaj* |
| Burzovo · Bystrý potok · Čerešňová · Čierna voda · Drieňová · Hajtmanka · Hrdzavec · Kalný potok · Kňazov potok · Lomniansky potok · Macovie jarok · Malý jarok · Mlynárová · Močiarka · Nemecký potok · **Neresnica** · Poľný potok · Potôčik · Predkútsky jarok · Rybníkový jarok · Sásky potok · Sitník · Slaný potok · Strieborný potok · Studničný jarok · Šúplatský jarok · Vápenný potok |
Michal ako dieťa
**Michal III. Metystes** (19. január 840 – 23./24. september 867) bol v rokoch 842 až 867 cisár Byzantskej ríše. Vláda Michala III. predstavuje akési prechodné obdobie v byzantských dejinách. 

Za Michala najprv vládla jeho matka Theodora a od roku 856, keď dal jej brat Bardas zavraždiť jej ministra Theoktista a Theodora musela odstúpiť, vládol zaňho vojvodca Bardas (s titulom *caesar*). 

Roku 860 prekvapivo prvýkrát v byzanstkých dejinách zaútočili Rusi (Varjagovia), ktorí priplávali až k Carihradu a vyžiadali si zaplatenie výkupného a podpis obchodných zmlúv. Obchod prebiehal prostredníctvom byzantského Chersonu (Krym). Prebiehali aj menšie boje s Arabmi v Arménsku, na Eufrate a Níle a na Kréte. Patriarcha Fótios po útoku Varjagov poslal kresťanské misie k Chazarom (= Kozárom) (Konštantín-Cyril) a do Kyjeva. 

V roku 858 došlo po prvýkrát od roku 800 opäť k väčšiemu konfliktu s rímskym pápežom: na sviatok Bohozjavenia roku 857 patriarcha Ignatios I. (846 – 857) odmietol Bardasovi udeliť sväté prijímanie (pretože žil v inceste so ženou svojho syna). Bardas ho donútil odstúpiť a novým patriarchom sa stal Fótiom (mimochod profesor Cyrila-Konštantína). Rímsky pápež Mikuláš I. najprv uznal Fótia, ale neskôr zmenil názor a Fótia v roku 863 vyhlásil za zosadeného. Fótios na oplátku roku 867 pápeža exkomunikoval. Spor pokračoval aj po smrti Mikuláša I. až do smrti Michala III. a následného vyhnania Fótia (867). *(Bližšie pozri v článku Fotios.)*

V pozadí uvedeného cirkevného rozkolu stál súboj medzi Rímom a Konštantínopolom o cirkevnú jurisdikciu na územiach Ilýrika, Kalábrie a Sicílie a začínajúci sa súboj o vplyv na nedávno pokresťančených slovanských územiach (najmä na Veľkej Morave a v Bulharsku). V roku 862 sa veľkomoravský vládca Rastislav, potom čo neuspel u pápeža v Ríme, obrátil na Carihrad s prosbou o slovanských učiteľov a misionárov, na čo mu Carihrad s radosťou poslal svätého Konštantína (Cyrila) s bratom Metodom. Bulhari, ktorých pokresťančili okolo roku 863 grécki misionári, sa najprv roku 863 obrátili na pápeža, no po istých ťahaniciach sa nakoniec roku 870 cirkevne podriadili Konštantínopolu. 

Po zavraždení Bardasa roku 865 sa spoluvládcom Michala III. stal pôvodom arménsky stajniar Basileios, zakladateľ novej dynastie. 

Michala III. zavraždili v noci z 23. na 24. septembra roku 867 pri štátnom prevrate.

Zdroje
------

* pozri v článku Byzantská ríša

Iné projekty
------------

Commons
* Spolupracuj na Commons Commons ponúka multimediálne súbory na tému **Michal III. (Byzantská ríša)**

  


|  |
| --- |
| Michal III.**Amorijská dynastia** |
| Vladárske tituly |
|
| Predchodca**Teofilos** | **cisár**842 – 867 | Nástupca**Basileios I.** |

Autoritné údaje: * GND: 142604089
* ISNI: 0000 0001 1764 4265
* LCCN: n2002067315
* VIAF: 55973317
* WorldCat: lccn-n2002067315
**Kňažia** je potok na Strednom Považí, v severovýchodnej časti okresu Nové Mesto nad Váhom, krátky úsek v pramennej oblasti je súčasťou okresu Trenčín (katastrálne územie obce Selec). Je to pravostranný prítok Kalnického potoka, má dĺžku 3,9 km a je tokom IV. rádu.

Pramení v Považskom Inovci, v podcelku Vysoký Inovec, na juhozápadnom svahu Klenkovho vrchu (640,5 m n. m.) v nadmorskej výške približne 530 m n. m. Od prameňa tečie sprvu severozápadným smerom, sprava priberá najprv krátky prítok zo západojuhozápadného svahu Klenkovho vrchu, potom z tej istej strany prítok zo severozápadného úbočia tohto vrchu z lokality Chmeľnice. Následne sa stáča západným smerom, zľava priberá prítok z oblasti Babej hory a vytvára oblúk prehnutý na sever. Na dolnom toku už preteká podcelkom Inovecké predhorie, stáča sa juhojuhozápadným smerom a na ľavom brehu obteká osadu Drahy. Napokon sa koryto ešte esovito ohýba, na krátkom úseku pokračuje na západ a na východnom okraji intravilánu obce Kálnica ústi v nadmorskej výške cca 228 m n. m. do Kalnického potoka.

| * z
* d
* u
Vodné toky v povodí Kalnického potoka |
| --- |
| *Kalnický potok* → *Váh* → *Dunaj* |
| 
* Hôrčanský potok
* **Kalnický potok**
* Kňažia
* Noviansky potok
* Polámaný potok
* Prostredný potok
* Soplička

 |
Súradnice: 43°19′0″S 17°3′0″V﻿ / ﻿43,31667°S 17,05000°V﻿ / 43.31667; 17.05000

**Biokovo** je horský masív v centrálnej časti dinárskej sústavy a druhé najvyššie chorvátske pohorie, situované na dalmátskom pobreží Jadranu. Najvyšší vrch Sveti Jure dosahuje výšku 1 762 m n. m. a leží priamo nad letoviskom Makarska. Časť pohoria (196 km²) je chránená ako prírodný park.

Poloha
------

Biokovský hlavný hrebeň je dlhý 25 km a začína na severozápade v sedle Dubci, ktoré ho spolu s riekou Cetina oddeľuje od pohoria *Mosor*. Na juhu začína v sedle Staza a na východe v sedle Kozica (730 m n. m.), kde nadväzuje pohorie Rilić (často priraďované k Biokovu). V centrálnej časti je iba 7 km široký, no stúpa do výšky cez 1 700 m n. m. Biokovo sa vyznačuje prudkými južnými a len pozvoľne sa zvažujúcimi severnými svahmi. Za priaznivých podmienok je z najvyšších polôh dovidieť k talianskemu vrchu Monte Gargano, vzdialenému 252 kilometrov.

Vrcholy
-------

* Sveti Jure (1 762 m n. m.) - najvyšší vrchol pohoria, na ktorého vrchole je televízny vysielač a kaplnka
* Troglav (1 658 m n. m.)
* Sveti Ilija (1 642 m n. m.)
* Šćirovac (1 619 m n. m.)
* Kimet (1 536 m n. m.)
* Veliki Šibenik (1 467 m n. m.)
* Vošac (1 421 m n. m.)
* Sutvid (1 332 m n. m.)
* Sveti Roko (1 228 m n. m.)
* Bukovac (1 262 m n. m.)

  

Panoráma Biokova v okolí Bašky Vody
Panoráma Biokova v okolí Bašky Vody

Iné projekty
------------

Commons
* Spolupracuj na Commons Commons ponúka multimediálne súbory na tému **Biokovo**

Zdroj
-----

*Tento článok je čiastočný alebo úplný preklad článku Biokovo na českej Wikipédii.*
Podpis Nankinskej zmluvy
**Nankinská zmluva** bola mierová zmluva uzavretá 29. augusta 1842, ktorá ukončila prvú ópiovú vojnu (1839 – 1842) medzi Spojeným kráľovstvom a dynastiou Čching.

Príprava a uzavretie zmluvy
---------------------------

Rámcový návrh zmluvy pripravilo britské ministerstvo zahraničných vecí v Londýne už vo februári 1840.

Keď v rámci úspešného ťaženia dorazila britská flotila 11. augusta 1842 pred Nanking, kde sa konalo aj vyjednávanie o mierovej zmluve. O finálnej verzii zmluvy rokovali čínski a britskí zástupcovia na palube britskej radovej lode HMS Cornwallis. Cisár Tao-kuang ju podpísal 27. októbra a kráľovná Viktória ju podpísala 28. decembra. Ratifikované dokumenty boli odovzdané 26. júna 1843 v Hongkongu.

Obsah zmluvy
------------

Hlavným bodom zmluvy bolo oslabenie takzvaného Kantonského systému, pretože Čína dovoľovala zahraničný obchod iba cez prístav v Kantone. Podľa 5. článku Nankinskej zmluvy, smeli zahraniční obchodníci obchodovať s kýmkoľvek v Kantone a boli im sprístupnené prístavy: Sia-men, Fu-čou, Ning-po a Šanghaj.

Súčasťou zmluvy boli aj finančné kompenzácie: Dynastia Čching musela zaplatiť šesť miliónov strieborných dolárov za ópium, ktoré v roku 1839 zabavil a nechal zničiť Lin Ce-sü (4. článok), tri milióny dolárov kompenzácie za dlhy čínskych kantonských obchodníkov (5. článok) a dvanásť miliónov dolárov ako vojnové reparácie (6. článok). Celková suma dvadsaťjeden miliónov dolárov musí byť zaplatená do troch rokov, inak platí 5% ročný úrok z omeškania (7. článok).

Ďalej musela čchingská vláda prepustiť všetkých britských vojnových zajatcov (8. článok) a udeliť amnestiu všetkým Číňanom, ktorí s Britmi počas vojny spolupracovali (9. článok).

Briti sľúbili, že sa stiahnu z Nankingu, z Veľkého kanála a z Čen-chaja, až bude doručená prvá zásielka peňazí (12. článok). V Ku-lang-jü a Čao-bao mali zostať britské posádky až do zaplatenia plnej sumy.

Podľa 3. článku navyše čchingská ríša musela prenechať Spojenému kráľovstvu ostrov Hongkong, ktorý sa tak stal britskou kolóniou.

Referencie
----------

1. ↑  Hongkong. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2010. 686 s. ISBN 978-80-970350-0-6. Zväzok 6. (His – Im), s. 146.

Iné projekty
------------

Commons
* Spolupracuj na Commons Commons ponúka multimediálne súbory na tému **Nankinská zmluva**

Zdroj
-----

*Tento článok je čiastočný alebo úplný preklad článku Nankingská smlouva na českej Wikipédii.*
Nanotechnológie skúmajú aj materiály ako fullerény či uhlíkové nanorúrky.
**Nanotechnológia** (novogr. νάννος [nános] = trpaslík) je všeobecné označenie (častí) vedných odborov, ktoré sa zaoberajú tvorbou a využívaním technológií v meradle rádovo nanometrov (spravidla cca 1 – 100 nm).

Nanotechnológia slúži/by mala slúžiť na priamu manipuláciu hmoty na nanoúrovni, na ktorú dnes nemáme dostatočnú techniku. Nanotechnológia by teda mohla dovoliť znížiť výrobné náklady až takmer na cenu materiálu[chýba zdroj]. Okrem toho by mohla mať nanotechnológia samoreplikujúce vlastnosti, takže tieto systémy by mali byť schopné ako výroby užitočných produktov tak replikácie samých seba[chýba zdroj].
Ďalším veľkým plus nanotechnológie je, že pri výrobe touto technológiou vzniká minimum odpadu.

Základnými stavebnými prvkami nanozariadení sú v súčasnosti objekty na báze uhlíka a jeho zlúčenín, ide všetko o štruktúry a molekuly, ktoré obsahujú rádovo jednotky až desiatky atómov. Prínos nanotechnológií je najmä v medicínskych a biotechnicky zameraných oboroch.

Nanopotraviny
-------------

Nanotechnológie sa čoraz častejšie používajú aj na výrobu potravín. Nanomateriály môžu zlepšiť chuť a predĺžiť trvanlivosť výrobku. Európsky parlament sa zaoberá novými pravidlami pre používanie nanomateriálov v potravinách  a navrhuje, aby sa lepšie preskúmal ich vplyv na ľudské zdravie.

Referencie
----------

1. ↑
2. ↑

Pozri aj
--------

* uhlíkové nanorúrky
* fullerén
odstredivý prak
Jednoduchý prak.
**Prak** je strelná zbraň, ktorá vystreľuje projektily s využitím ľudskej sily. Existujú dva
druhy prakov: jeden vystreľuje projektil pomocou energie uloženej v napnutých gumových zväzkoch, druhý funguje na princípe odstredivej sily.Ako zbraň má kameň hodený rukou nedostatky, najmä malú rýchlosť, nízku pohybovú energiu a obmedzený dosah. Pravdepodobne najúspešnejšou zbraňou vrhajúcou kamene je prak.

Princíp
-------

Prak pozostáva z koženého vrecúška, ku ktorému sú pripevnené dve šnúrky. Jedna šnúrka tvorí slučku okolo vrhačovho zápästia, pričom kameň je uložený vo vrecúšku, druhú šnúrku drží vrhač v prstoch. Prak potom roztočí, aby získal rýchlosť a v pravej chvíli rotácie sa šnúrka držaná prstami uvoľní. Tým sa otvorí vrecúško a kameň sa veľkou rýchlosťou vymrští. Umenie hádzať prakom závisí od správneho odhadu momentu uvoľnenia šnúrky a vypustenia kameňa, lebo smer a dosah závisí práve od toho.

Pôvod
-----

Konštrukcia praku sa líši podľa pôvodu: africkí domorodci dodnes používajú praky z jedného kusa kože, odrezaného tak, že spolu tvoria vrecko so šnúrkami. Praky raného Stredného východu sa plietli výlučne z povrazu, kým praky nájdené v oblasti Tichomorských ostrovov boli zhotovené zo spletených šnúr. Napriek tomu, že sa na streľbu používali hladké kamene vhodnej veľkosti, vrhalo sa aj olovo, a to už od druhého storočia pred Kr.

Fustibal
--------

Zaujímavým, ale nezvyčajným variantom praku bol *fustibal*, prak pripevnený na koniec žrďky. Pôvod tejto zbrane je neznámy, no sú dôkazy o tom, že Rimania ju používali v treťom storočí pred Kr. Fustibal predĺžil vrhačovu ruku, a teda aj polomer dráhy praku, a zvýšil rýchlosť a dolet. Presné načasovanie uvoľnenia praku však vyžadovalo oveľa viac šikovnosti. Tento druh praku mal aj tú výhodu, že sa dal použiť vo vojenskom oddieli jednoducho krúžením žrďky nad hlavou a nepotreboval voľné široké okolie na roztáčanie praku v úrovni ramien.

Väčšie projektily
-----------------

Napriek tomu, že prak poskytoval väčší dosah a vyššiu rýchlosť, bolo možné použiť len relatívne malé kamene. Riešením tohto problému sa stal vývoj špeciálnych vrhacích zbraní. Palica patrila medzi bežné zbrane, no postupne, ako získala ťažkú hlavicu a ľahšiu násadu, dala sa hádzať s veľkou presnosťou na značnú vzdialenosť. Hlavný nedostatok bol v tom, že keď sa palica hodila, zriedkakedy sa ju podarilo včas získať na ďalšie použitie. Zo sekier a nožov sa tiež vyvinuli vrhacie zbrane. Na dosiahnutie uspokojivých výsledkov sa však museli tvarovo upraviť aby sa zlepšil ich let, taktiež sa začali hľadať aj zdokonalenia ich smrtiaceho účinku. Väčšina čepeľových vrhacích zbraní pochádza z mimoeurópskych krajín. Pôvodní obyvatelia Ameriky vyvinuli tomahavk, ktorého veľmi jednoduchý tvar umožňoval jeho použitie ako zbrane aj ako nástroja. Niektoré severoafrické kmene vyrábali zbrane, ktoré tvarom pripomínali niečo medzi sekerou a nožom – boli určené výhradne na hádzanie. Často mali viacero čepelí, takže cieľ nemusela zasiahnuť len určitá časť zbrane.

Iné projekty
------------

Commons
* Spolupracuj na Commons Commons ponúka multimediálne súbory na tému **Prak**
**Technické zariadenie budov (TZB)** je súbor profesií a zariadení v stavebníctve, ktoré zabezpečujú technické prostredie v budove. Pod TZB zaraďujeme kanalizáciu, vodovod, plynovod, vykurovanie, elektroinštaláciu a vzduchotechniku.

Technickým prostredím je to, vďaka čomu budova funguje ako celok a slúži požadovanému účelu – napr. je v nej správna teplota, voda a elektrina sú dostupné na požadovaných miestach, v budove je požadovaná vlhkosť, z budovy je odvádzaná znečistená voda atď.

Ťažiskom celého odboru TZB sú rozvody a hospodárenie s najrôznejšími formami energie.  Preto je navrhovanie aj prevádzka technických zariadení úzko spojené s úsporami energie a efektívnej prevádzkou budov.  Zaistenie technického prostredia stavieb pomocou technických zariadení je zviazané so stavbou aj z hľadiska architektúry a konštrukcie budov.

Kanalizácia
-----------

Kanalizácia je súbor zariadení, ktoré slúžia na odvod odpadovej vody. Skladá sa z verejnej kanalizácie, domovej kanalizačnej prípojky a vnútornej kanalizácie. 

### Verejná kanalizácia

Tvoria ju stokové siete, ktoré zachytávajú a odvádzajú odpadové vody z oblastí do recipientu (rieka, vodný tok). Usporiadanie stokových sietí je závislé od členitosti terénu a od polohy recipientu, od umiestnenia čističky odpadových vôd a od spôsobu čistenia odpadových vôd.  

Rozdelenie:

* vetvový systém
* záchytný systém
* pásmový systém
* radiálny systém

### Kanalizačná prípojka

Materiály, ktoré sa používajú sú PVC, liatina, oceľ, železobetón. Minimálny priemer potrubia je 150 mm.

### Vnútorná kanalizácia

Odvádza odpadové vody z objektu cez kanalizačnú prípojku do verejnej siete alebo septiku.

Vodovod
-------

Vodovod slúži na privádzanie vody do objektov a rozdeľujeme ho na verejný, domový a vnútorný.

Plynovod
--------

Skladá sa z verejného plynovodu, prípojky a vnútorného plynovodu.

Vykurovanie
-----------

Zabezpečuje tepelnú pohodu alebo vnútorné prostredie, v ktorom sa človek cíti dobre.

Zdroj
-----

* HÁJEK, V. *Pozemné staviteľstvo I pre 1. roč. SPŠ stavebných*. Bratislava : Alfa, 1989.
**Technická normalizácia**, ako súčasť všeobecnejšieho pojmu **Normalizácia**, je činnosť zameraná na zjednodušenie, zjednotenie a zhospodárnenie konštrukcie, výroby, postupov alebo služieb. Predmetom sú opakujúce sa výrobky, úkony, činnosti a pod. ktorých
vývoj je ustálený, alebo je žiadúce ustáliť ho normou.

Súčasťou normalizačnej činnosti je typizácia,
unifikácia a špecifikácia.

Technická normalizácia
----------------------

Technická normalizácia sa používa na zabezpečenie, stanovenie a regulovanie najvhodnejších riešení pre opakujúce sa technické úkony najmä z hľadiska bezpečnosti, akosti a hospodárnosti. Technická normalizácia zabezpečuje zostavovanie a vydávanie technických noriem.

Technická normalizácia:

1. umožňuje plynulú sériovú a hromadnú výrobu
2. zvyšuje produktivitu práce
3. lepšie využíva energetické a materiálové zdroje
4. zaisťuje bezpečnosť a ochranu zdravia pri práci
5. zjdenocuje požiadavky na konštrukcie
6. využíva osvedčené technické riešenia

Normy vo výrobnom procese
-------------------------

Vo výrobnom procese sa uplatňujú normy:

* 1. *Technické* – sú to predpisy pre technickú, technologickú a ekonomickú stránku výroby. Predpisujú tvar, veľkosť, spôsob spracovania, technológiu výroby a návod na použitie výrobkov.
* 2. *Technicko-hospodárske* – predpisujú optimálne, hospodárske využitie výrobných kapacít.
* 3. *Pracovné* – určujú akým spôsobom sa má práca vykonávať, akú kvalifikáciu má mať pracovník, aká bude spotreba času na danú prácu.

Význam technickej normalizácie
------------------------------

Technická normalizácia prispieva k zvyšovaniu efektívnosti hospodárstva. Vytvára predpoklady pre medzinárodnú špecializáciu, koordináciu a vedecko-technickú spoluprácu. Technická normalizácia sa uplatňuje prostredníctvom noriem. Normy nadobúdajú platnosť dňom vydania a sú záväzné pre danú oblasť. Nesmú byť v rozpore s inými platnými predpismi. Normy nižšieho stupňa nesmú byť v rozpore s normami vyššieho stupňa. Výnimku povoľuje iba orgán ktorý ich vypracoval alebo iný oprávnený orgán. Normy štátu sú záväzné aj pre iné štáty ak chcú v tomto štáte podnikať.

V normalizačnej činnosti sa uplatňuje najmä:

* 1. *Unifikácia* – zjednocovanie zákonov, činností, metód. Vytvára jednotný výrobok alebo spôsob práce aby tieto boli pre spoločenskú potrebu navzájom zameniteľné.
* 2. *Typizácia* – nastolenie najmenšieho počtu variantov určitého druhu výrobku
* 3. *Špecifikácia* – podrobné roztriedenie, vymedzenie niečoho podľa určitých vlastností a znakov.

Externé odkazy
--------------

* FILIT – zdroj, z ktorého pôvodne čerpal tento článok.
Súradnice: 36°47′35″S 31°26′12″V﻿ / ﻿36,79306°S 31,43667°V﻿ / 36.79306; 31.43667

**Manavgat** je mesto a okres v provincii Antalya v Turecku, 72 km od mesta Antalya. Neďaleko mesta sa nachádza vodopád.

Turizmus
--------

So 64 kilometrami horúceho, slnečného pobrežia, väčšinou piesočnatými plážami, s dlhou riekou a vodopádom, dobre chránenou krajinou vrátane hôr a lesov, má Manavgat dôležitý turistický priemysel. Na pobreží je veľa ubytovania a veľa miest na preskúmanie, vrátane historických pamiatok, riek, potokov a jaskýň.

História
--------

Starobylé mestá Side a Selge pochádzajú zo 6. storočia pred naším letopočtom. Manavgat obsadili v roku 1220 seldžuckí Turci a v roku 1472 Osmanská ríša.

### Zaujímavé miesta

* Side, s jeho divadlom a prístavom.
* Seleukeia - navštívená Alexandrom Veľkým.
* Vodopád Manavgat, a ďalší menší vodopád na rieke.

Iné projekty
------------

Commons
* Spolupracuj na Commons Commons ponúka multimediálne súbory na tému **Manavgat**

Externé odkazy
--------------

* Manavgat - Fotografie Manavgat
* 50 obrázkov mesta
* Side-Manavgat - Side a Manavgat
* Titreyengol.com - Titreyengöl v Manavgate

Zdroj
-----

*Tento článok je čiastočný alebo úplný preklad článku Manavgat na anglickej Wikipédii.*
Proklos, konštantínopolský arcibiskup (ikona)
**Proklos** (novogr. *Πρόκλος* [Próklos], lat. *Proclus*; \* okolo roku 390 – † zrejme 446, Konštantínopol, dnes Istanbul) bol konštantínopolským arcibiskupom v rokoch 434 až 446. V katolíckej i ortodoxnej cirkvi je uctievaný ako svätec.

Život
-----

Hlavným zdrojom poznatkov o Proklovom živote je dielo Sokrata Scholastika († okolo 440) *Historia ecclesiastica* (Cirkevné dejiny). Podľa údajov uvedených v tomto spise Proklos v mladosti slúžil v Konštantínopole najprv ako lektor (klerik s nižším svätením). Študoval rétoriku u významných učiteľov tej doby a neskôr sa stal sekretárom arcibiskupa Attika, ktorý ho vysvätil za diakona a potom aj za kňaza.

Keď v roku 425 Attikos zomrel, mnohí si priali, aby sa jeho nástupcom stal práve Proklos. No novým konštantínopolským arcibiskupom sa stal Sisinnios. Ten sa rozhodol vymenovať Prokla za arcibiskupa v meste Kyzikos (Κύζικος) v regióne Mysía (Μυσία) (dnešné mesto Balız v provincii Balıkesir, Turecko). Tamojšia cirkevná obec si však želala mať biskupa z radov vlastného duchovenstva, a tak sa Proklos nakoniec vzdal úradu ešte skôr, než by doň nastúpil.

Po Sisinniovej smrti v roku 427 ako aj po rozhodnutí Efezského koncilu v roku 431 o zosadení Sisiniovho nástupcu Nestoria sa opäť predpokladalo, že by sa Proklos mohol stať novým konštantínopolským arcibiskupom. Predpoklady sa zase nenaplnili a novým arcibiskupom Konštantínopolu sa stal Maximianos. Proklos bol totiž zástancom názoru, že Márii prináleží titul *Matka Božia*, v dôsledku čoho sa dostal s Nestoriom do konfliktu.

Nestoriov nástupca Maximianos však zomrel už v roku 434. Za nového konštantínopolského arcibiskupa bol ešte pred jeho pohrebom ustanovený Proklos.

V kristologických sporoch vtedajšej doby zastával Proklos, podľa Sokrata Scholastika, nekompromisne ortodoxný dogmatický postoj, no inak bol známy ako tolerantný a zmierlivý človek. Keď mu arménski biskupi predložili na posúdenie akúsi teologickú náuku pripisovanú Theodorovi z Mopsuestie, odsúdil ju síce ako heretickú, no zároveň však vyslovil pochybnosti o Theodorovom skutočnom autorstve. Išlo totiž o teológa, ktorý požíval, hlavne medzi Arménmi, veľkú úctu.

V roku 438 nechal slávnostne preniesť do Konštantínopolu telesné ostatky bývalého konštantínopolského arcibiskupa Jána Zlatoústeho, ktorý zomrel v roku 407 vo vyhnanstve, čím ho de facto rehabilitoval.

Proklovi sa pripisuje zavedenie modlitby Trisagion do byzantskej liturgie.

Literatúra
----------

* Franz Xaver Bauer: *Proklos von Konstantinopel. Ein Beitrag zur Kirchen- u. Dogmengeschichte des 5. Jahrhunderts* (= Veröffentlichungen aus dem Kirchenhistorischen Seminar München, IV. Reihe, Nr. 8), München 1919

Externé odkazy
--------------

* Sv. Proklos (po anglicky)
* Proklos na stránkach Ekumenického patriarchátu (po anglicky)
* Legenda (stjosephmelkitecatholicchurch.org, po anglicky)

Zdroj
-----

*Tento článok je čiastočný alebo úplný preklad článku Proklos von Konstantinopel na nemeckej Wikipédii.*

Autoritné údaje: * BnF: 120430945
* GND: 119129701
* ISNI: 0000 0001 1031 9013
* LCCN: n87805335
* VIAF: 102329138
* WorldCat: lccn-n87805335
Súradnice: 40°54′S 21°2′V﻿ / ﻿40,900°S 21,033°V﻿ / 40.900; 21.033

**Prespanské jazero** alebo aj **Veľké Prespanské jazero** (mac. Преспанско Езеро, albán. Liqeni i Prespës, novogr. Λίμνη Μεγάλη Πρέσπα *Limni megali Prespa*) je jazero nachádzajúce sa na hraniciach Severného Macedónska, Albánska (kraj Korçë) a Grécka (Západná Makedónia). Nachádza sa vo vnútrozemí Balkánskeho polostrova, neďaleko od Ochridského jazera, s ktorým tvorí jeden vodný celok (jediný odtok Prespanského jazera je zároveň jediným prítokom Ochridského jazera). Z celkovej plochy jazera leží 176,3 km² v Macedónsku, 46,3 km² v Albánsku a 36,4 km² v Grécku.

Južne od Prespanského jazera, na hraniciach Albánska (kraj Korçë) a Grécka (Západná Makedónia), sa nachádza Malé Prespanské jazero.

Ostrovy
-------

V jazere ležia dva ostrovy: Golem Grad a Mal Grad, na ktorom leží kláštor zo 14. storočia zasvätený sv. Petrovi. Obidva ostrovy sú neobývané.

Iné projekty
------------

Commons
* Spolupracuj na Commons Commons ponúka multimediálne súbory na tému **Prespanské jazero**

Zdroj
-----

*Tento článok je čiastočný alebo úplný preklad článku Lake Prespa na anglickej Wikipédii.*

Externé odkazy
--------------

* Geografia oblasti Prespanského jazera
**Vivica A. Fox** (\* 30. júl 1964, Indianapolis, Indiana, USA) je americká herečka, producentka a televízna moderátorka. Je známa z filmov ako *Narodený 4. júla* (1989), *Deň nezávislosti* (1996), *Batman a Robin* (1997), *Spi sladko* (2001), *Kill Bill* (2003), *Začarovaná Ella* (2004), *Elita armády* (2006), *Môj dokonalý priateľ* (2014), *Deň nezávislosti: Nový útok* (2016), *Arkansas* (2020).

Detstvo a mladosť
-----------------

Foxová sa narodila v Indianapolis, v štáte Indiana. Jej rodičia sa po jej narodení presťahovali do Benton Harbor v štáte Michigan. Foxová sa v roku 1982 stala absolventkou Arlingtonskej strednej školy v Indianapolise a následne absolvovala Golden West College v Huntington Beach v Kalifornii s titulom diplomovaný špecialista v sociálnych vedách.

Kariéra
-------

Foxová v roku 1998
V roku 1982 sa Foxová presťahovala do Kalifornie, kde navštevovala Golden West College. Počas pobytu v Kalifornii bola v rokoch 1983 až 1984 tanečnicou v Soul Train a objavila sa aj v hudobnom videu k hitu R&B skupiny Klymaxx „Meeting in the Ladies Room". Neskôr, sa začala herectvu venovať profesionálne. Najskôr účinkovala v dennej telenovele NBC *Days of Our Lives* v roku 1988. O rok neskôr stvárnila rolu sexuálnej pracovníčky vo vojnovom dramatickom filme *Narodený 4. júla*.

V roku 1996 si zahrala priateľku postavy Willa Smitha v epickom sci-fi katastrofickom trháku *Deň nezávislosti*. Foxová získala MTV Movie Award za najlepší bozk so Smithom a bola nominovaná na Saturn Award za najlepšiu herečku vo vedľajšej úlohe. V rovnakom roku si zahrala po boku Queen Latifah v akčnom kriminálnom filme *Vabank*. V roku 1997 si zahrala vo filme *Batman a Robin*. V roku 1999 si zahrala po boku Helen Mirren a Katie Holmes vo filme *Pomsta*.

V rokoch 2003 až 2006 si zahrala spoločne s herečkou Caterinou Scorsone v televíznom seriály *Nezvestní*. V roku 2003 ju Quentin Tarantino obsadil do úlohy Vernity Green vo svojom dvojdielnom filme o bojových umeniach *Kill Bill* a *Kill Bill 2*. V roku 2004 hosťovala v televíznom seriáli *Alias*.

V roku 2014 sa pridala k hereckému obsadeniu ako Brigitte Nielsen, Kristanna Loken, Zoë Bell a Cynthia Rothrock vo filme *Mercenaries*. V rokoch 2015 až 2019 účinkovala v televíznom seriály *Empire*.

Súkromný život
--------------

V decembri 1998 sa Foxová vydala za speváka Christophera „Sixx-Nine" Harvesta. Pár sa rozviedol v roku 2002. Neskôr krátko chodila s rapperom 50 Centom. V novembri 2011 Fox a promotér klubu Omar „Slimm" White prerušili svoje 10-mesačné zasnúbenie. Foxová neskôr uviedla v jednom z rozhovorov, že najviac ľutuje, že nemala deti.

Iné projekty
------------

Commons
* Spolupracuj na Commons Commons ponúka multimediálne súbory na tému **Vivica A. Foxová**

Externé odkazy
--------------

* Vivica A. Foxová v Internet Movie Database (po anglicky)
* Vivica A. Foxová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Vivica A. Fox na anglickej Wikipédii.*

Autoritné údaje: * BnF: 14023306r
* GND: 129591637
* ISNI: 0000 0000 7840 1526
* LCCN: no98034312
* NK ČR: xx0079603
* SNK: 157642
* VIAF: 17421164
* WorldCat: lccn-no98034312
**Technics** je registrovaná ochranná známka japonskej spoločnosti Panasonic Corporation.

Pod značkou Technics spoločnosť produkuje gramofóny, zosilňovače, slúchadlá, CD prehrávače a reproduktory. Pôvodne bola založená pre sériu *high-end* audio produktov s cieľom konkurovať spoločnostiam ako napr. Nakamichi.

Väčšina produktov bola v roku 2002 presunutá pod značku Panasonic, okrem Japonska, kde je značka stále populárna. V USA a v Európe sa pod touto značkou predáva diskotekárske vybavenie a elektronické piána.

História
--------

Značka Technics sa stala známa najmä výrobou gramofónov. V roku 1969 predstavila spoločnosť model SP-10, prvý gramofón s priamym pohonom pre profesionálny trh, a v roku 1971 model SL-1100 pre spotrebiteľov.

Model SL-1100 použil diskotekár Kool Herc pre prvý SoundSystem, ktorý založil po svojej emigrácii z Jamajky. Ďalším bol model SL-1200 ktorý sa, vo svojej vylepšenej verzii SL-1200 MK2, stal najpoužívanejším medzi diskotekármi. SL-1200 MK2 je robustný gramofón s regulátorom rýchlosti. Typ SL-1200 pokračuje sériou M3D a v roku 2003 sériou MK5.

Externé odkazy
--------------

* The official Technics website (en)

| * z
* d
* u
Divízie a značky spoločnosti Matsushita |
| --- |
| 
* Panasonic
* National
* Nais
* Quasar
* Technics
* Ramsa

 |
**Technická práca** je práca konaná pracovnou látkou na hriadeli stroja pracujúceho v otvorenom termodynamickom systéme. Môže ísť napríklad o prácu na výstupnom hriadeli parnej alebo vodnej turbíny. Na rozdiel od objemovej práce, je dôsledkom zmeny tlaku tekutiny prúdiacej strojom resp. vyšetrovaným kontrolným objemom. Patrí medzi procesové veličiny a jej hodnota závisí od cesty akou sa látka dostala z vstupného do výstupného stavu. 

Označuje sa symbolom {\displaystyle W\_{t}\ }, alebo {\displaystyle A\_{t}\ } a jej základnou jednotkou je Joule (J).

Špecifická technická práca
--------------------------

V technických aplikáciách pracujúcich v otvorenom systéme je výhodnejšie pracovať so špecifickou technickou prácou vztiahnutou na jeden kilogram pracovnej látky. Na základe prietoku a času je potom možný prepočet na celkovú technickú prácu. 

Označuje sa symbolom {\displaystyle w\_{t}\ }, alebo {\displaystyle a\_{t}\ } a jej základnou jednotkou je J.kg-1.

### Výpočet

Pre zjednodušený prípad kvázirovnovážneho procesu, prebiehajúceho malou rýchlosťou (aby bolo možné zanedbať zmenu kinetickej energie) so zanedbaním zmien potenciálnej polohovej energie (napríklad prúdenie plynu) platí rovnica:

{\displaystyle dq=dh+dw\_{t}\ }
po postupnom dosadení :

{\displaystyle dh=du+p.dv+v.dp\ }
{\displaystyle dq=du+p.dv\ }
a úpravách dostávame rovnicu:

{\displaystyle dw\_{t}=-v.dp\ }    resp.     {\displaystyle w\_{t}=-\int \_{1}^{2}v.dp\ }     (J.kg-1)
kde: 

* **dq** — diferenciál špecifického tepla (J.kg-1)
* **dh** — diferenciál entalpie (J.kg-1)
* **dwt** — diferenciál špecifickej technickej práce (J.kg-1)
* **du** — diferenciál vnútornej energie (J.kg-1)
* **p** — tlak (Pa)
* **dp** — diferenciál tlaku (Pa)
* **v**— merný objem (m3.kg-1)
* **dv** — diferenciál merného objemu (m3.kg-1)

### Zobrazenie

Zobrazením špecifickej technickej práce pre ľubovoľný proces v p-v diagrame je plocha ohraničená krivkou procesu, zvislou súradnicovou osou (v = 0) a priamkami, ktoré premietajú koncové body krivky na zvislú súradnicú os.

Technická práca v uzavretom systéme
-----------------------------------

Aj keď sa s technickou prácou operuje najmä pri aplikáciách s prúdiacou pracovnou látkou, je ju možné identifikovať aj v uzavretých systémoch. Ak je napríklad plyn uzavretý v pevnej nádobe, s miešadlom a nádoba je izolovaná, pri otáčaní miešadla sa plyn zahreje, bez výmeny tepla s okolím. Stúpnutie vnútornej energie plynu teda spôsobila dodaná technická práca.

Zdroje
------

* Antal, Š.: *Termodynamika*. 1. vydanie. 1992. Bratislava, SjF STU.


|  |  |
| --- | --- |
|  | Fyzikálny portál |
**Techstep** je subštýl drum and bassu, ktorý sa stal populárnym koncom 90-tych rokov.

Štýl
----

Je charakterizovaný temnou, sci-fi náladou, exkluzívnym používaním syntéz a samplov. Nápady pochádzali aj z industrialu, techna, ktoré niektorí skladatelia označovali za „klinický zvuk". Napriek tomu, že je popisovaný akože pôsobí „techno-dojmom", vzťah s technom by nemal byť preceňovaný. Oba štýly zdieľajú techniky výroby a vysoko energických koláží z abstraktných syntetických ruchov, vrátane samplov, pípaní atď. Za raritu sa pokladá použitie nezefektovaných inštrumentov.

Referencie
----------

1. ↑  Frere-Jones, Sasha (1997-11-11). "But Then Again, Who Says It Should?". Village Voice. Retrieved 2008-06-05.
2. ↑  Fritz, Jimi; Tristan O'Neill, Virginia Smallfry, Trent Warlow (1999). Rave Culture: An Insider's Overview. Small Fry Publishers. ISBN 0-96857-210-3.
3. ↑  Shapiro, Peter (1999). Drum 'n' Bass: The Rough Guide. Rough Guides. ISBN 1-85828-433-3.

Zdroj
-----

*Tento článok je čiastočný alebo úplný preklad článku Techstep na anglickej Wikipédii (číslo revízie nebolo určené).*

Pozri aj
--------

* Drum and bass
* Breakbeat
**Petalonema alatum** je sinica (cyanobaktéria, cyanoprokaryot) popísaná a po prvýkrát pozorovaná a zakreslená škótom Dugaldom Carmichaelom pod názvom *Oscillatoria allata* v knižnej publikácii od Grevilleho z roku 1826 a publikovaná pod dodnes platným názvom *Petalonema alatum* britom Milesom Josephom Berkeleyom v roku 1833.

Je to prokaryot, baktéria s rastlinným typom fotosyntézy, ktorá vytvára bohaté štrukturované mukopolysacharidové (slizové) obaly v tvare do seba zapadajúcich lievikov. Táto štruktúra v plošnom priemete v mikroskope pripomína vtáčie pero, preto má táto baktéria prívlastok "alatum". Tieto obaly sú v priemere široké až 270 μm a preto sú viditeľné voľným okom ako nitkovité útvary ("nema" = nitka). Jej názov v latinizovanej gréčtine Petalonema alatum odráža aj jej vzhľadové vlastnosti a dal by sa preložiť ako "širokonitka perovitá".

Domovom (ekotopom) pre túto vláknitú sinicu sú najmä vlhké vápencové steny, na ktorých vytvára s inými sinicami, baktériami, machorastami a mikromycétami šedé až šedohnedé nárasty. Na Slovensku bola nájdená na vápencových stenách v roklinách Národného parku Slovenský raj.
Je to pozoruhodný prokaryot so špecializovanými bunkami na viazanie vzdušného dusíka označované ako heterocyty, ktoré svojou žltou alebo oranžovou farbou kontrastujú v modrozelenom/tyrkysovom trichóme vegetatívnych buniek.

Zdroj
-----

* Uher, Bohuslav (2010), „Cyanobacterium Petalonema alatum – species variability and diversity" (po anglicky), *Fottea*: 83-92,